Γλυκό σοκολάτα με ουίσκι
Πλούσιο, απολαυστικό σοκολατένιο γλύκισμα, αυστηρώς για «μεγάλα παιδιά». Αντί για ουίσκι μπορούμε να βάλουμε σκούρο τούμι ή κονιάκ.
500 γρ. κουβερτούρα, 500 γρ. κρέμα γάλακτος, 150 γρ. ουίσκι, 2 κουτ. σούπας κακάο
Κόβουμε την κουβερτούρα σε πολύ μικρά κομμάτια και τη βάζουμε σε ένα μπολ.Ρίχνουμε την κρέμα γάλακτος σε ένα κατσαρολάκι και το τοποθετούμε σε μέτρια φωτιά. Οταν πάρει βράση, αποσύρουμε και περιχύνουμε την κουβερτούρα.Ανακατεύουμε να λιώσει καλά η κουβερτούρα και προσθέτουμε το ουίσκι. Ανακατεύουμε καλά.Ντύνουμε το εσωτερικό μιας μικρής φόρμας του κέικ με μεμβράνη ώστε να εξέχει αρκετή από τα τοιχώματά της. Αδειάζουμε μέσα το μείγμα και το καλύπτουμε με τη μεμβράνη που εξέχει. Βάζουμε το γλυκό στην κατάψυξη για τουλάχιστον 2 ώρες.Προτού το σερβίρουμε το αφήνουμε περίπου 30 λεπτά εκτός κατάψυξης. Πασπαλίζουμε με κακάο.
Ουίσκι,Σοκολάτα,Χριστούγεννα